Official Journal L 262 , 08/10/1999 P. 0003 - 0004



KOMISJONI MÄÄRUS (EÜ) nr 2134/1999, 7. oktoober 1999, millega muudetakse määrust (EÜ) nr 921/1999 turult kõrvaldatud ja Kosovo elanikele jagatud puu- ja köögivilja veokulude kandmise osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta,1 viimati muudetud määrusega (EÜ) nr 1257/1999,2 eriti selle artikli 30 lõiget 7, ning arvestades, et: 1) komisjoni määrusega (EÜ) nr 659/97,3 viimati muudetud määrusega (EÜ) nr 729/1999,4 kehtestatakse määruse (EÜ) nr 2200/96 üksikasjalikud rakenduseeskirjad puu- ja köögiviljasektori sekkumiskorra osas, eelkõige turult kõrvaldatud toodete tasuta jagamine humanitaarabina väljaspool ühendust ning kõnealuste toodete turult kõrvaldamise koha ja ühendusest väljumise koha vahelise veoga seotud kulude kandmine; 2) komisjoni määruses (EÜ) nr 921/19995 sätestatakse erimeetmed turult kõrvaldatud puu- ja köögivilja jagamiseks Kosovo pagulastele; 3) kuigi paljud pagulased on nüüdseks Kosovosse tagasi pöördunud, on nad endiselt raskustes, ja paljud teisedki provintsi elanikud on sarnases olukorras; peaks olema lubatud jagada kõnealustele elanikele tasuta turult kõrvaldatud tooteid; selleks, et määrusega (EÜ) nr 921/1999 ettenähtud pagulaste suhtes kohaldatavad erimeetmed säiliksid ja et laiendada kõnealuste meetmete kohaldamist piirkonna kõikide elanike suhtes, tuleks väljend "Kosovo pagulased" asendada väljendiga "Kosovo elanikud"; 4) kõnealuste inimeste aitamise hõlbustamiseks tuleks samuti kanda kulud, mis tekivad toodete transportimisel ühendusest väljumise kohast tarnekohta, kuni ei sätestata teisiti; sellest tulenevalt tuleks kõnealune säte lisada määrusesse (EÜ) nr 921/1999; 5) komisjon peaks jälgima tähelepanelikult liikmesriikide poolt määruse (EÜ) nr 659/97 artikli 18 kohaldamisel võetavaid erimeetmeid; 6) käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 921/1999 pealkirjas ja artiklis 1 asendatakse väljend "Kosovo pagulased" väljendiga "Kosovo elanikud". Artikkel 2 Määruse (EÜ) nr 921/1999 artikli 1 järele lisatakse artikkel 1a: "Artikkel 1a 1. Olenemata määruse (EÜ) nr 659/97 artikli 15 lõike 1 teise lõigu esimesest lausest, on artiklis 1 nimetatud toimingute puhul veokulude kandmisel arvessevõetav vahemaa toodete turult kõrvaldamise koha ning Kosovo elanikele ja neid majutavatele perekondadele toodete kättetoimetamise koha vaheline vahemaa. 2. Asjaomased liikmesriigid teatavad komisjonile määruse (EÜ) nr 659/97 artikli 18 kohaldamisel võetavatest erimeetmetest, et tagada artiklis 1 nimetatud toimingute nõuetekohane sooritamine." Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. oktoober 1999 Komisjoni nimel komisjoni liige Franz FISCHLER 1 EÜT L 297, 21.11.1996, lk 1. 2 EÜT L 160, 26.6.1999, lk 80. 3 EÜT L 100, 17.4.1997, lk 22. 4 EÜT L 93, 8.4.1999, lk 11. 5 EÜT L 114, 1.5.1999, lk 46.